U-I-81/15, Up-393/15
Natisni
Opravilna št.:
U-I-81/15, Up-393/15
Datum odločitve:
5. 12. 2018
ECLI:
ECLI:SI:USRS:2018:U.I.81.15
Akt:
Ustavna pritožba zoper sklep Višjega sodišča v Ljubljani št. I Cp 790/2015 z dne 24. 3. 2015 v zvezi s sklepom Okrožnega sodišča v Ljubljani št. P 2714/2014-V z dne 4. 2. 2015 in s sklepom Okrožnega sodišča v Ljubljani št. P 2714/2014-V z dne 25. 11. 2014 

Zakon o odvzemu premoženja nezakonitega izvora (Uradni list RS, št. 91/11 in 25/14) (ZOPNI)
Izrek:
Postopek za preizkus ustavne pritožbe zoper sklep Višjega sodišča v Ljubljani št. I Cp 790/2015 z dne 24. 3. 2015 v zvezi s sklepom Okrožnega sodišča v Ljubljani št. P 2714/2014-V z dne 4. 2. 2015 in s sklepom Okrožnega sodišča v Ljubljani št. P 2714/2014-V z dne 25. 11. 2014 se ustavi.
Postopek za preizkus pobude za začetek postopka za oceno ustavnosti Zakona o odvzemu premoženja nezakonitega izvora (Uradni list RS, št. 91/11 in 25/14) se ustavi.
Pritožnica oziroma pobudnica sama nosi svoje stroške postopka pred Ustavnim sodiščem.
Evidenčni stavek:
Ustavno sodišče ustavi postopek, če pritožnik ustavno pritožbo umakne.
Ustavno sodišče ustavi postopek, če pobudnik umakne pobudo.
Geslo:
1.5.51.2.7 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Umik ustavne pritožbe.
1.5.51.1.4.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Zaradi umika pobude/zahteve.
1.5.51.1.11 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Odločitev o stroških .
1.4.14.3 - Ustavno sodstvo - Postopek - Stroški - Stroški postopka.
1.4.10.6 - Ustavno sodstvo - Postopek - Vmesni postopki - Izločitev sodnika.
Pravna podlaga:
Člen 25.4.1, 34.1, 49.1, 55.b.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon, posamični akt
Vlagatelj:
Lucija Lovšin, Ljubljana
Datum vloge:
5. 6. 2015
Vrsta odločitve:
sklep
Vrsta rešitve:
ustavitev
Dokument:
US31703
Dokument v PDF obliki:
U-I-81-15, Up-393-15.pdf
208 KB
Prenesite datoteko
U-I-81/15-19
Up-393/15-24
5. 12. 2018
SKLEP
Ustavno sodišče je v postopkih za preizkus ustavne pritožbe in pobude Lucije Lovšin, Ljubljana, ki jo zastopa Iztok Ščernjavič, odvetnik iz Ljubljane, na seji 5. decembra 2018
sklenilo:
1. Postopek za preizkus ustavne pritožbe zoper sklep Višjega sodišča v Ljubljani št. I Cp 790/2015 z dne 24. 3. 2015 v zvezi s sklepom Okrožnega sodišča v Ljubljani št. P 2714/2014-V z dne 4. 2. 2015 in s sklepom Okrožnega sodišča v Ljubljani št. P 2714/2014-V z dne 25. 11. 2014 se ustavi.
2. Postopek za preizkus pobude za začetek postopka za oceno ustavnosti Zakona o odvzemu premoženja nezakonitega izvora (Uradni list RS, št. 91/11 in 25/14) se ustavi.
3. Pritožnica oziroma pobudnica sama nosi svoje stroške postopka pred Ustavnim sodiščem.
OBRAZLOŽITEV
1. Pritožnica z ustavno pritožbo izpodbija sklep sodišča, izdanega v pravdi zaradi odvzema premoženja nezakonitega izvora, s katerim je bilo podaljšano začasno zavarovanje odvzema premoženja nezakonitega izvora, ki ga je predhodno odredilo kazensko sodišče, ter hkrati odrejeno začasno zavarovanje na drugem premoženju pritožnice, in sklep sodišča o zavrnitvi pritožničinega ugovora in pritožbe. Zatrjuje kršitev pravic iz 22., 25. in 33. člena Ustave ter kršitev 155. člena Ustave. Hkrati z ustavno pritožbo vlaga tudi pobudo za začetek postopka za oceno ustavnosti Zakona o odvzemu premoženja nezakonitega izvora (ZOPNI).
2. Pritožnica je z odgovorom z dne 26. 10. 2018 na poziv Ustavnega sodišča, naj izkaže pravni interes, sporočila, da umika ustavno pritožbo in pobudo. Zato je Ustavno sodišče postopka za preizkus ustavne pritožbe (1. točka izreka) in pobude (2. točka izreka) ustavilo.
3. Pritožnica oziroma pobudnica zahteva povrnitev stroškov postopka pred Ustavnim sodiščem. Po prvem odstavku 34. člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) nosi v postopku pred Ustavnim sodiščem vsak udeleženec svoje stroške, če Ustavno sodišče ne odloči drugače. Navedena določba se po prvem odstavku 49. člena ZUstS uporablja tudi v postopku z ustavno pritožbo. Ker v obravnavani zadevi ni bilo razloga za drugačno odločitev, je Ustavno sodišče o predlogu za povrnitev stroškov odločilo, kot izhaja iz 3. točke izreka tega sklepa.
4. Ustavno sodišče je sprejelo ta sklep na podlagi tretjega odstavka 55.b člena, prve alineje četrtega odstavka 25. člena, prvega odstavka 34. člena in prvega odstavka 34. člena v zvezi s prvim odstavkom 49. člena ZUstS v sestavi: predsednica dr. Jadranka Sovdat ter sodnici in sodniki dr. Matej Accetto, dr. Dunja Jadek Pensa, DDr. Klemen Jaklič, dr. Rajko Knez, dr. Etelka Korpič – Horvat in Marko Šorli. Sodnica dr. Špelca Mežnar in sodnik dr. Marijan Pavčnik sta bila pri odločanju o tej zadevi izločena.
Ustavno sodišče je sklep sprejelo soglasno.
dr. Jadranka Sovdat
Predsednica